ከመስከረም ወር 1968 ዓ.ም ጀምሮ በተማሪዎች አባላቱ ላይ ጠንካራ እርምጃ መውሰዱ በመጀመሩ ተከትሎ ኢህአፓ (የኢትዮጲ ህዝብ አብዮታዊ ፓርቲ) በደርግ አባላትና ደጋፊዎቹ ላይ የኃይል እርምጅ መውሰድ ጀመረ። የነጭ-ሽብር ጥቃቱን የተጀመረው በመስከረም ወር አጋማሽ ላይ በመንግስቱ ኃ/ማሪያም ላይ የግድያ ሙከራ በማድረግ ሲሆን ቀጥሎ ከፍተኛ የመንግስት ካድሬ የነበረውን አቶ ፍቅሬ መርድን በመግደል ነበር። በቀጣይ ሁለት ወራት ውስጥ 10 ከፍተኛ የደርግ ባለስልጣናትንና 15 የፀጥታ አስከባሪዎች በኢህአፓ ተገድለዋል። በ“African Watch Report” መሰረት፣ ኢህአፓ በደርግ አባላትና ደጋፊዎች ላይ እየወሰደ የነበረው የኃይል እርምጃ እስከ አመቱ አጋማሽ ድረስ የቀጠለ ሲሆን በዚህም በብዙ መቶዎች የሚቆጠሩ ሰዎች ተገድለዋል። ደርግ የአፀፋ እርምጃ መውሰድ የጀመረው በተመሣሣይ ወቅት ከመስከረም ወር ጀምሮ ቢሆንም የጅምላ እስርና ግድያ የጀመረው ግን ከየካቲት ወር በኋላ መሆኑን በሪፖርቱ ተጠቅሷል።
